Չնայած, որ Ձիրավի ճակատամարտի արդյունքում հազարավոր մարդիկ զոհվեցին, մենք մնացինք անկախ ու պահպանեցինք մեր ինքնուրույնությունը: Իսկ ի՞նչ կլիներ եթե պարսիկները հաղթեին ճակատամարտում, գերեվարեին հայոց թագավորին, իշխաններին ու այլոց, գային ու տիրեին Հայոց աշխարհին: Միգուցե հետագայում նորից կարողանայինք վերականգնել մեր պետականությունը, բայց գուցե չկարողանայինք ու վերջիվերջո վերանար «հայ» ասվածը: Միգուցե մենք էլ պարսիկ լինեինք ու հիմա մեր փոքրիկ հողակտորն էլ կազմեր Պարսկաստանի մի մաս: Բայց այնուամենայնիվ, մենք կանք, գոյություն ունենք, քանի որ քաջաբար կռվել ու հաղթել ենք: